b'\n_START_ARTICLE_\nProtipape\xc5\xbe\n_START_PARAGRAPH_\nProtipape\xc5\xbe je naziv za cerkvenega dostojantvenika, ki si je prilastil naziv in funkcijo pape\xc5\xbea, oziroma se je dal na to mesto izvoliti. Ko govorimo o protipape\xc5\xbeu pomeni, da sta hkrati kot voditelja Rimskokatoli\xc5\xa1ke Cerkve nastopala dva pape\xc5\xbea, izmed katerih je kasneje zgodovinska znanost enega prepoznala za pravega, drugega pa za la\xc5\xbenega. V splo\xc5\xa1nem ima protipape\xc5\xbe negativni prizvok, saj veljajo za povzro\xc4\x8ditelje verskih razkolov.'